b'\n_START_ARTICLE_\nSve\xc5\xbei sir\n_START_PARAGRAPH_\nSve\xc5\xbei sir je vrsta sira, ki ne zori, izdeljujejo pa ga iz kravjega, kozjega ali ov\xc4\x8djega mleka. Mleko je lahko posneto, delno posneto ali polno kot dodatek pa uporabljajo tudi smetano.  _NEWLINE_Pri sve\xc5\xbeem siru so va\xc5\xbeni naslednji podatki: koli\xc4\x8dina absolutne vode podana v\xc2\xa0%, koli\xc4\x8dina vode v nema\xc5\xa1\xc4\x8dobni snovi sira (v/ns) podana v\xc2\xa0% ter vsebnost ma\xc5\xa1\xc4\x8dobe v suhi snovi sira (m/ss) podana v\xc2\xa0%._NEWLINE_Sve\xc5\xbei siri vsebujejo okoli 75 do 80% absolutne vode; do 85%(v/ns) pri <45%(m/ss) ter do 87%(v/ns) pri >45%(m/ss)._NEWLINE_Sve\xc5\xbei siri so ne\xc5\xbeni, v njih se kulture komaj razvijejo. Mleko koagulira s kislino (cepivo), siri\xc5\xa1\xc4\x8dem ali pa kombinacijo obeh. Mleko za izdelavo mora biti kakovostno saj je sve\xc5\xbei sir nezorjen izdelek. \xc4\x8ce je tehnolo\xc5\xa1ki postopek usirjanja po t. i. hladnem postopku (temperatura 18 do 22\xc2\xbaC) usirjanje v tem primeru traja 14 do 16 ur. Navedene temperature ustrezajo delovanju mezofilnih mikroorganizmov okisevalca, nekoliko pa je zavrto delovanje siri\xc5\xa1\xc4\x8da, zato je tudi sinteza mo\xc4\x8dnej\xc5\xa1a. Po teksturi so sve\xc5\xbei siri pastozni (skuta) ali zrnati (cottage cheese). Te vrste sirov lahko u\xc5\xbeivamo takoj, \xc5\xbee drugi dan po izdelavi. Njihov vonj mora biti rahlo sladkoben, okus pa rahlo kiselkast in nekoliko pikanten.'